Pakoplyčio akmuo
Pakoplyčio akmuo (dar vadinamas Laumių akmeniu) – riedulys, stūksantis Šilalės rajone, Pakoplyčio kaime, ant Akmenos kranto, 550 m į šiaurės vakarus nuo Pakoplyčio kaimo kapelių. Akmens pietinė dalis iš kairiojo Akmenos kranto kyšo ties Gegrugynės vietove, kur upė daro vingį (čia jos plotis siekia 8–10 m). Akmens matmenys – 5 × 3,7 × 1,9 m, jis netaisyklingos formos, suskeldėjęs, vidutinio stambumo rausvai pilkas granitas; esama 1,5 m ilgio gamtinio lovio, kuris žemėja į upę. Padavimuose minima, kad akmuo priklausąs laumėms, esą jos čia skalbėsi. Respublikinės reikšmės gamtos paminklu paskelbtas 1987 m. Upėje paniręs riedulys Ant keteros formuojasi velėna